钦定古今图书集成/明伦汇编/氏族典/第409卷 > 许诰
## 钦定古今图书集成/明伦汇编/氏族典/第409卷 > 许诰

按《明外史许进传》：“诰字廷纶，进次子也。弘治十二年
进士。授户科给事中，进刑科右给事中。正德初，父进
为兵部尚书。故事，大臣子不得居言职，遂改翰林检
讨。及进忤刘瑾削籍，并谪诰全州判官。父丧归。久之荐起尚宝丞，复引疾归。嘉靖初，起南京通政参议，拜
侍讲学士，迁太常卿，掌国子监。十一年，擢吏部右侍”
郎。其冬，拜南京户部尚书。卒官。谥《庄敏》。